༄༅། །སྒྲོལ་མ་དཀར་མོའི་ཚེ་སྒྲུབ། །
༄༅། །ཏ་རེ་ན་མོ། ཚེ་སྩོལ་བར་མཛད་པའི་སྒྲོལ་མ་དཀར་མོའི་སྒྲུབ་ཐབས་ནི། སྐྱབས་འགྲོ་
སེམས་བསྐྱེད་སྤྱི་དང་མཐུན་པར་བྱས་ལ། རང་གི་མདུན་གྱི་ནམ་མཁར་ཁྲོ་བོ་བདུད་རྩི་འཁྱིལ་
པ་སྐུ་མདོག་སྔོན་པོ་ཕྱག་གཡས་ན་རལ་གྲི་དང་གཏུན་ཤིང༌། གཡོན་ན་དགྲ་སྟ་དང་ཞགས་པ་
འཛིན་པ། སྨ་ར་དང་སྨིན་མ་དང༌། རལ་པ་ཁམ་སེར་གྱེན་དུ་གཡོ་བ། སྤྱན་གསུམ་བསྐལ་པའི་
མེ་དཔུང་ལྟར་འབར་བ། མཚན་མོའི་སྤྲིན་ནག་ལྟ་བུའི་ཁྲོ་གཉེར་བསྡུས་པ། ལྗགས་ཀྱི་གློག་
སྟོང་འཁྱུག་ཅིང༌། ཧཱུྃ་གི་འབྲུག་སྟོང་ལྡིར་བ། ཤངས་ཀྱི་ཁོང་ནས་དུས་མཐའི་རླུང་ཚུབ་ལྡང་བ།
རྐན་སྒྲ་བརྡབས་པས་ས་ཐམས་ཅད་གཡོ་བར་བྱེད་པ། ཡན་ལག་དང་ཉིང་ལག་རགས་ཤིང་
གཏུམ་པ། བསུས་ཁྱིམ་ཤིན་ཏུ་མི་ཟད་པ་རྒྱས་པ། ཞབས་གཉིས་བརྐྱང་བསྐུམ་གྱི་དོར་སྟབས་
ཀྱིས་པད་ཉིའི་གདན་ལ་བཞུགས་པ། སྦྲུལ་ཆེན་པོ་རྣམས་ཀྱིས་དབུ་རྒྱན་དང༌། སྙན་རྒྱན་དང༌།
མགུལ་རྒྱན་དང༌། དོ་ཤལ་དང༌། དཔུང་རྒྱན་དང༌། ཕྱག་གདུབ་དང༌། སྐ་རགས་དང༌། ཞབས་
གདུབ་བྱས་པ། སྟག་གི་ལྤགས་པའི་ཤམ་ཐབས་འཕྱང་བ། རིགས་སྣ་ཚོགས་ཀྱི་ཁྲོ་བོ་དཔག་
ཏུ་མེད་པས་བསྐོར་བར་བསམས་ནས། དེ་ནས་ཨོཾ་བཛྲ་ཨ་མྲྀ་ཏ་ཧཱུྃ་ཕཊ། ཅེས་པ་ལན་གསུམ་
བརྗོད་པས་གདོན་བགེགས་ཐམས་ཅད་བསྐྲད་པ་དང་། མ་སོང་ན་དེ་དག་ལ་བསྣུན་པ་དང༌།
བསྲེག་པ་ལ་སོགས་པ་བྱས་ཏེ། བདག་དང་། གནས་དང༌། རྣལ་འབྱོར་བསྲུང་བར་བྱའོ། །དེ་
ནས། ཨོཾ་སྭ་བྷཱ་ཝ་ཤུད་དྷསརྦ་དྷརྨ་སྭ་བྷ་ཝ་ཤུད་དྷོ་ཧཾ། ཞེས་པས་འཁོར་འདས་ཀྱི་ཆོས་
ཐམས་ཅད་རང་བཞིན་གྱིས་རྣམ་པར་དག་པའི་སྟོང་པར་གྱུར། སྟོང་པའི་ངང་ལས་པཾ་ལས་པདྨ་
དཀར་དམར་འདབ་མ་བརྒྱད་པ། དེའི་སྟེང་དུ་ཨ་ལས་ཟླ་བའི་དཀྱིལ་འཁོར་ཤིན་ཏུ་དྲི་མ་མེད་
པའི་འོད་ཟེར་འཕྲོ་བ། དེའི་དབུས་སུ་ཏཾ་ཡིག་དཀར་པོ་ལས་བྱུང་བའི་ཨུཏྤལ་སྔོ་སྐྱ་ཟེ་འབྲུ་ལ་
ཏཾ་ཡིག་དཀར་པོས་མཚན་པ། དེ་ལས་འོད་ཟེར་དཔག་ཏུ་མེད་པ་འཕྲོས། རྒྱལ་བ་སྲས་དང་
-140-

གསུང་ཐོར་བུའི་སྐོར་ལས། ཡི་དམ་ཁག་གི་སྒྲུབ་ཐབས་སོགས་བཞུགས། ༩༦༽
སློབ་མར་བཅས་པ་ཐམས་ཅད་མཆོད། སེམས་ཅན་ཐམས་ཅད་དམ་ཚིག་སྒྲོལ་མའི་གོ་འཕང་
ལ་བཀོད། ཚུར་འདུས་ཨུཏྤལ་ཏཾ་ཡིག་དང་བཅས་པ་ཡོངས་སུ་གྱུར་པ་ལས། བདག་ཉིད་རྗེ་
བཙུན་མ་སྒྲོལ་མ་སྐུ་མདོག་དཀར་མོ། །ཞལ་གཅིག་ཕྱག་གཉིས་མ། ཕྱག་གཡས་མཆོག་སྦྱིན་
གྱི་ཕྱག་རྒྱ་མཛད་པ། གཡོན་ཨུཏྤ་ལའི་ཡུ་བ་ཐུགས་དཀར་གཟུང་བ་སྙན་གྱི་ཐད་ཀར་ཁ་ཕྱེ་བ།
ཞབས་གཉིས་རྡོ་རྗེ་སྐྱིལ་ཀྲུང་གིས་བཞུགས་པ། ཕྱག་ཞབས་ཀྱི་མཐིལ་བཞི་ལ། སངས་རྒྱས་
ཐམས་ཅད་ཀྱི་རྣམ་པར་ཐར་པའི་སྒོ་བཞིའི་སྤྱན་མངའ་བ། དར་སྣ་ཚོགས་ཀྱི་ན་བཟའ་དང༌།
རིན་པོ་ཆེའི་རྒྱན་སྣ་ཚོགས་ཀྱིས་སྤྲས་པ། དེའི་ཐུགས་དཀར་ཟླ་བའི་དཀྱིལ་འཁོར་གྱི་སྟེང་དུ་
ཏཾ་ཡིག་དཀར་པོ་འོད་ཟེར་འཕྲོ་བ་དང་ལྡན་པའི་སྒྲོལ་མ་དམ་ཚིག་པར་གྱུར། དེ་ནས་ཐུགས་
ཀའི་ཏཾ་ཡིག་ལས་འོད་ཟེར་འཕྲོས་པས་སྒྲོལ་མ་དཀར་མོའི་ལྷ་ཚོགས་འཁོར་དང་བཅས་པ་
རང་བཞིན་གྱི་གནས་ནས་སྤྱན་དྲངས། ཛཿཧཱུྃ་བཾ་ཧོཿཞེས་པས་དགུག་གཞུག་བཅིང་མཉེས་བྱ།
དེ་བཞིན་གཤེགས་པ་ཐམས་ཅད་ཀྱིས་ཡེ་ཤེས་ཀྱི་བདུད་རྩིས་དབང་བསྐུར་བས། སྐུ་ཐམས་
ཅད་གང༌། དྲི་མ་ཐམས་ཅད་དྀག། ཆུའི་ལྷག་མ་ཡར་ལུད་པ་ལས་རང་གི་སྤྱི་བོར་ཚེ་དཔག་མེད་
དཀར་དམར་མཉམ་གཞག་གི་ཕྱག་རྒྱ་མཛད་པ། འཆི་མེད་ཀྱི་བདུད་རྩིའི་བུམ་པ་འཛིན་པས་
དབུ་རྒྱན་པར་གྱུར། དེ་ནས་ལྷ་སྐུ་སྣང་ལ་རང་བཞིན་མེད་པ་མེ་ལོང་ལ་གཟུགས་བརྙན་ཤར་
བ་ལྟ་བུ་ལ་ཡུན་རིང་དུ་རྩེ་གཅིག་ཏུ་སྒོམ་མོ། །གང་མི་གསལ་བ་རྣམས་ཡིད་ཀྱིས་བརྗོད་པས།
ཡང་ཡང་གསལ་གདབ་ཅིང༌། བསྒོམས་པས་ཅུང་ཟད་སྐྱོ་ན་སྙིང་གར་ཏཾ་ཡིག་གི་མཐའ་སྐོར་དུ།
ཨོཾ་ཏཱ་རེ་ཏུཏྟཱ་རེ་ཏུ་རེ་སྭཱ་ཧཱ། ཞེས་པ་ལས་ཚེ་དང་ཡེ་ཤེས་ཀྱི་འོད་ཟེར་བསམ་གྱིས་མི་ཁྱབ་པ་
འཕྲོས་པས། རང་གི་སྡིག་སྒྲིབ་ཀྱི་མུན་པ་ཐམས་ཅད་བསལ་བར་སྒོམ་ཞིང༌། དང་པོ་སྒྲ་བཅས་
ཀྱི་བཟླས་པ་དང༌། དེ་ནས་ཤུབ་བུའི་བཟླས་པ་དང༌། དེ་ནས་ཡིད་ཀྱི་བཟླས་པ་དང༌། དེ་ནས་
སྲོག་རྩོལ་བསྡམས་པའི་བཟླས་པ་རྣམས་བླ་མ་དམ་པའི་མན་ངག་བཞིན་བྱས་ཏེ།
ཐུན་
-141-

བོ་དོང་པཎ་ཆེན་གྱི་གསུང་འབུམ་ལས། གསུང་ཐོར་བུའི་སྡེ་ཚན།
ཐ་
བཞིར་རྒྱུན་ཆད་མེད་པར། རབ་མཚན་མ་བཟང་པོ་མཐོང་བ་དང༌། འབྲིང་ཟླ་བ་དྲུག་དང༌།
མ་འབུམ་ཕྲག་གཅིག་གི་བཟླས་པ་ཉིན་མཚན་ལ་ཐུན་བཞིར་བཅད་པའི་སྒོ་ནས་བྱ་སྟེ།
བཟླས་པའི་མཐར་མཆོད་བསྟོད་དང༌། གཏོར་མ་ཕུལ་ནས། འདོད་པའི་དོན་ལ་གསོལ་བ་
གདབ་ཅིང༌། བཟོད་གསོལ་ཁྱས་ལ། ཨོཾ་བཛྲ་སཏྭ་ཧཱུཾ། ཞེས་པ་བརྒྱ་རྩ་ལ་སོགས་པ་བཟླས་ཏེ།
ཐུན་མཚམས་སེམས་དཔའི་མཐར་བསྔོ་བ་སྨོན་ལམ་བྱས་ནས། ཨོཾ་ཁྱེད་ཀྱིས་སེམས་ཅན་དོན་
ཀུན་མཛད། །ཅེས་པ་ལ་སོགས་པའི་ཚིགས་བཅད་དང་། བཛྲ་མུ༔ཞེས་བརྗོད་ལ། སེམས་མ་
རྡོ་རྗེ་མའི་ཕྱག་རྒྱས་རང་གི་སྙིང་ག་དང༌། མགྲིན་པ་དང་། མགོ་བོ་རྣམས་སུ་རེག་སྟེ། སྤྱི་
གཙུག་ཏུ་བཀྲོལ་ནས། བདག་བསྐྱེད་ཀྱི་ཡེ་ཤེས་པ་གཤེགས་སུ་གསོལ་ཏེ། ཨོཾ་བཛྲ་རཀྵ་
ཧཱུྃཞེས་པའི་སྔགས་དང་དང་ཕྱག་རྒྱས་དམ་ཚིག་པ་བདག་ཉིད་བསྲུང་བ་བྱས་ལ། དེ་ནས།
སྟོན་མཆོག་དམ་པ་ལ་སོགས་པས་བཀྲ་ཤིས་བྱས་ཏེ། ཐུན་མཚམས་ཀྱི་བྱ་བ་ཕྱག་དང་བསྐོར་
བ་བྱེད་པ་དང༌། མཆོད་རྟེན་གདབ་པ་དང༌། མདོ་ཟབ་མོ་བཀླག་པ་ལ་སོགས་པ་རང་དང་
གཞན་གྱི་དོན་རྒྱ་ཆེན་པོ་ལ་འབད་པར་བྱའོ། །བསྙེན་པ་བསྟན་ཟིན་ཏོ། །སྒྲུབ་པ་ནི། དབེན་
ཞིང་ཡིད་དུ་འོང་བའི་གནས་ཁང་ཕྱག་བདར་དང་། རྐྱང་ནུལ་ལ་སོགས་པ་བྱས་ནས་བླ་རེ་དང༌།
ཡོལ་བ་ལ་སོགས་པས་བརྒྱན་ཏེ། ཇི་ལྟར་འོས་པའི་གནས་སུ་ལྷ་མོའི་བྲིས་སྐུའམ། ལྡུགས་
སྐུ་ལ་སོགས་པའི་སྐུ་གཟུགས་ངོ་མཚར་ཆེ་ཞིང༌། རབ་གནས་དང་ལྡན་པ་བཞུགས་སུ་གསོལ་
ལ། མཆོད་ཡོན་ལ་སོགས་པའི་མཆོད་པ་ཅི་འབྱོར་པ་གཙང་ཞིང་ཡིད་དུ་འོང་བ་བཤམས་ཏེ།
དེའི་མདུན་དུ་སྟན་བདེ་བ་ལ་རང་ཉིད་འདུག་ནས་སྔར་ལྟར་སྒྲོལ་མ་དཀར་མོའི་མངོན་པར་
རྟོགས་པ་སྒོམ་ཞིང༌། ༀ་ཏཱ་རེ་ཏུཏྟཱ་རེ་མ་མ་ཨཱ་ཡུར་པུཏྟིཾ་ཀུ་རུ་ཡེ་སྭཱ་ཧཱ། ཞེས་བཟླས་ཏེ། སངས་
རྒྱས་ཐམས་ཅད་ཀྱི་ཚེ་དང་ཡེ་ཤེས་ཐམས་ཅད་བདུད་རྩིའི་འོད་ཟེར་དཀར་པོའི་རྣམ་པས་སྤྱི་
བོའི་ཚེ་དཔག་མེད་ཀྱི་ཚེའི་བུམ་པ་ལ་ཐིམ་ཞིང༌། ཚེའི་བུམ་པ་ལས་བདུད་རྩི་རྣམས་འོ་མ་ལྟར་
-142-

གསུང་ཐོར་བུའི་སྐོར་ལས། དབང་གི་འཁོར་ལོ་སོགས་བཞུགས། ༩༦༽
དཀར་ཆིལ་གྱིས་ལུད་པས་རང་གི་སྤྱི་བོ་ཚངས་པའི་བུ་ག་ནས་བརྒྱུད་དེ་རིམ་གྱིས་ལུས་
ཐམས་ཅད་གང་བར་བསམ་ཞིང་བཟླས་པ་བྱས་པས་ཚེ་དང་ཡེ་ཤེས་དཔག་ཏུ་མེད་པ་འགྲུབ་
པའི་མཚན་མ་བཟང་པོ་རྣམས་འབྱུང་བར་འགྱུར་རོ། །དེ་ཡང་ཕལ་ཆེར་ཞག་བདུན་དུ་སྒོམ་
བཟླས་བྱ་སྟེ། ཁྱད་པར་ཚེས་བཅོ་ལྔའི་ཉིན་མཚན་ཐོག་ཐག་བཟླས་པ་བྱས་པས་འགྲུབ་ལ།
གལ་ཏེ་མ་གྲུབ་ན་དེ་ལྟར་སྒྲུབ་པ་ལན་དྲུག་བསྐྱར་ཏེ། སྒྲུབ་པ་ལན་བདུན་བྱས་པས་མཆོག་གི་
དངོས་གྲུབ་ཡང་འགྲུབ་འགྱུར་ན། གཞན་ལྟ་སྨོས་ཀྱང་ཅི་དགོས་སྒྲོལ་མ་དཀར་མོའི་སྒྲུབ་
ཐབས། དབྱངས་ཅན་དགའ་བ། མིང་གཞན་འཆི་མེད་སྡེས་སྦྱར་བའོ།། །།ལན་གཅིག་ཞུས་གྲུབ་
བོ། །